Raija Siekkinen
Raija Siekkinen (õieti Raija-Liisa Hellsten-Laine; 11. veebruar 1953 Kotka – 7. veebruar 2004 Kotka) oli soome kirjanik. Ta õppis Helsingi Ülikoolis kirjandust, rahvaluulet ja filosoofiat. Ta töötas raamatukogus, telefonikeskuses ja vabakutselise kirjanikuna. Raija Siekkinen hukkus 7. veebruaril 2004 Kotkas oma kodu põlengus. Temast on kirjutanud raamatu Joel Haahtela ("Kadumispunkt") ja Fredrik Lång ("Dick, Docenten och Jane"). Eesti keeles on temalt ilmunud 1987. aastal "Elu keskpunkt" (tõlgitud raamatutest "Tuomitut", "Elämän keskipiste" ja "Pieni valhe") ja 2007. aastal "See oli nii" (originaalis "Se tapahtui täällä"). Mõlemad raamatud ilmusid sarjas "Loomingu Raamatukogu" Piret Saluri tõlkes.